CELEX: C2006/074/54
Language: sl
Date: 2006-03-25 00:00:00
Title: Zadeva T-6/06: Tožba, vložena  13. januarja 2006  — Mopro-Nord GmbH proti Komisiji

25.3.2006   
            
            
               SL
            
            
               Uradni list Evropske unije
            
            
               C 74/29
            
         Tožba, vložena 13. januarja 2006 — Mopro-Nord GmbH proti Komisiji
   (Zadeva T-6/06)
   (2006/C 74/54)
   Jezik postopka: nemščina
   Stranke
   
      Tožeča stranka: Mopro-Nord GmbH (Altentreptow, Nemčija) (zastopnika: L. Harings in C. H. Schmidt, Rechtsanwälte)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               odločbo tožene stranke o pomoči št. N 363/2004 z dne 6. septembra 2005 (UL C 262, str. 5) v Receuil 25 do 27 razglasiti za nično v delu, v katerem se opira na zagotovilo nemških oblasti, po katerih izdatkov, ki so bili zaključeni pred odobritvijo pomoči s strani Komisije, ki jo je treba posamično prijaviti, se glede investicijskih premij ne da subvencionirati;
            
         
               —
            
            
               podredno v celoti razglasiti za nično odločbo tožene stranke glede pomoči št. N 363/2004 z dne 6. septembra 2005 (UL C 262, str. 5);
            
         
               —
            
            
               toženi stranki naloži plačilo stroškov.
            
         Tožbeni razlogi in bistvene trditve
   Tožeča stranka izpodbija odločbo Komisije K(2005) 3310 z dne 6. septembra 2005 glede državne pomoči št. N 363/2004 za novogradnjo obrata za plemenitenje sirotke. Upravičenec te pomoči je Mopro-Nord GmbH v Mecklenburg- Zahodno Pomorjansko. V izpodbijani odločbi je Komisija Zvezni republiki Nemčiji sporočila, da je z njene strani prijavljena pomoč združljiva z ES. Tožeča stranka nadalje izpodbija odločbo v delu, v katerem se opira na zagotovilo nemških oblasti, po katerih izdatkov, ki so bili zaključeni pred odobritvijo pomoči s strani Komisije, ki jo je treba posamično prijaviti, se glede investicijskih premij ne da subvencionirati.
   V utemeljitev svoje tožbe tožeča stranka zatrjuje, da je ugotovitev dejanskega stanja tožene stranke napačna. Poleg tega očita kršitev dolžnosti obrazložitve po členu 253 ES ter kršitev načela pravne varnosti in načela določnosti. Nadalje naj bi Komisija z izpodbijano odločbo kršila člen 4(3) Uredbe (ES) št. 659/1999 (1) in načelo dobrega upravljanja. Razen tega naj bi izpodbijana odločba kršila 87(3)(c) ES v povezavi z okvirjem Skupnosti za državne pomoči v kmetijskem sektorju (2). Končno tožeča stranka navaja, da odločba Komisije krši načelo varstva legitimnih pričakovanj ter prepoved diskriminacije.
   
      (1)  Uredba Sveta (ES) 659/1999 z dne 22. marca 1999 o določitvi podrobnih pravil za uporabo člena 93 Pogodbe ES (UL L 83, str. 1).
   
      (2)  UL 2000, C 28, str. 2 ter UL 2000, C 232, str. 19.